Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A problémát leginkább az okozza, hogy egyes helyi rendõrkapitányságok nem veszik figyelembe a 3/1995. (III. 1.) BM rendelet azon rendelkezését, mely szerint az eljáró rendõr csak azzal a személlyel összefüggésben rögzíthet adatokat, akinél ezt
Paragraph Index: 133

A problémát leginkább az okozza, hogy egyes helyi rendõrkapitányságok nem veszik figyelembe a 3/1995. (III. 1.) BM rendelet azon rendelkezését, mely szerint az eljáró rendõr csak azzal a személlyel összefüggésben rögzíthet adatokat, akinél ezt további intézkedés szükségessége vagy egyéb releváns körülmény indokolja, és valamennyi igazoltatott személy adatát feljegyzik, majd ezt követõen 2 évig teljesen indokolatlanul és jogszerûtlenül tárolják. A rögzítés indokai igen változatosak, és meglehetõsen semmitmondóak, az általános jellegû bûnmegelõzéstõl a terrorizmus elleni harcig terjednek. Volt már olyan rendõrkapitányság is, amely arra hivatkozott, hogy területükön feltételezhetõ körözött személyek felbukkanása. Ezen indok nem elfogadható, hiszen valószínûleg nincs olyan része az országnak, ahol ne lehetne feltételezni körözött személyek felbukkanását. A kapitányságvezetõ a biztos álláspontját elfogadta, és intézkedett a gyakorlat megváltoztatásáról, illetve a rögzített adatok törlésérõl. (1461/A/2006) Az év folyamán számos panasz érkezett a rendõrségi határozatok adattartalmával kapcsolatosan is. A leggyakoribb kifogás, hogy a nyomozást megszüntetõ határozat „személyi részében” feltüntetett személyes adatok az eljárásban ellenérdekelt felek tudomására jutottak, mivel a nyomozó hatóság ugyanolyan adattartalmú határozatot kézbesített az eljárásban részt vevõ valamennyi fél részére.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes